title: A Tanács határozata (2016. november 14.) a munkavállalók szabad mozgásával foglalkozó tanácsadó bizottság görög tagjainak és póttagjainak kinevezéséről

text:
               16.11.2016

               HU

               Az Európai Unió Hivatalos Lapja

               C 421/4

         A TANÁCS HATÁROZATA
   (2016. november 14.)
   a munkavállalók szabad mozgásával foglalkozó tanácsadó bizottság görög tagjainak és póttagjainak kinevezéséről
   (2016/C 421/04)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a munkavállalók Unión belüli szabad mozgásáról szóló, 2011. április 5-i 492/2011/EU európai parlamenti és tanácsi rendeletre (1) és különösen annak 23. és 24. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó listákra,
   mivel:

               (1)

               A Tanács 2016. szeptember 20-i határozatával (2) kinevezte a munkavállalók szabad mozgásával foglalkozó tanácsadó bizottság tagjait és póttagjait a 2016. szeptember 25-től2018. szeptember 24-ig terjedő időszakra.

               (2)

               Görögország kormánya további jelöléseket nyújtott be több betöltendő helyre,

         ELFOGADTA EZT A HATÁROZATOT:
   1. cikk
   A Tanács a következő személyeket nevezi ki a munkavállalók szabad mozgásával foglalkozó tanácsadó bizottság tagjaivá és póttagjaivá a 2016. szeptember 25. és 2018. szeptember 24. közötti időszakra:
   I.   KORMÁNYKÉPVISELŐK

               Ország

               Tagok

               Póttagok

               Görögország

               Jeórjosz NERÁNDZISZ
               Panajióta SZTAMATÍU

               Hrisztína LEVENDÁKU

   II.   A SZAKSZERVEZETEK KÉPVISELŐI

               Ország

               Tagok

               Póttagok

               Görögország

               Efthímiosz KACÍKASZ
               Athanásziosz VASZILÓPULOSZ

               Themisztoklísz GRIGORÍADISZ

   III.   A MUNKÁLTATÓI SZERVEZETEK KÉPVISELŐI

               Ország

               Tagok

               Póttagok

               Görögország

               Réna BARDÁNI
               Evangelía ARANÍTU

               Nikólaosz ZOÍTOSZ

         2. cikk
   A Tanács a még nem jelölt tagokat és póttagokat egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Brüsszelben, 2016. november 14-én.

            a Tanács részéről

            az elnök

         G. MATEČNÁ

      (1)  HL L 141., 2011.5.27., 1. o.

      (2)  A Tanács határozata (2016. szeptember 20.) a munkavállalók szabad mozgásával foglalkozó tanácsadó bizottság tagjainak és póttagjainak kinevezéséről (HL C 348., 2016.9.23., 3. o.).


title: Az Európai Központi Bank (EU) 2016/1162 határozata (2016. június 30.) a bizalmas információk bűnügyi nyomozások keretében történő közléséről (EKB/2016/19)

text:
               16.7.2016

               HU

               Az Európai Unió Hivatalos Lapja

               L 192/73

         AZ EURÓPAI KÖZPONTI BANK (EU) 2016/1162 HATÁROZATA
   (2016. június 30.)
   a bizalmas információk bűnügyi nyomozások keretében történő közléséről (EKB/2016/19)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 12.3. cikkére,
   tekintettel az Európai Központi Bank eljárási szabályzatának elfogadásáról szóló, 2004. február 19-i EKB/2004/2 határozatra (1) és különösen annak 23. és 23a. cikkére,
   mivel:

               (1)

               Az egységes felügyeleti mechanizmus (SSM) létrehozásával mind az Európai Központi Bankhoz (EKB), mind az illetékes nemzeti hatóságokhoz érkezhetnek megkeresések a nemzeti nyomozóhatóságoktól, amelyek az előbbiek felügyeleti feladatai ellátása során létrehozott vagy kapott bizalmas információk közlésére irányulnak.

               (2)

               A 468/2014/EU európai központi banki rendelet (EKB/2014/17) (2) 136. cikke értelmében, amennyiben az EKB az 1024/2013/EU tanácsi rendelet (3) szerinti feladatai ellátása során indokoltan gyanítja bűncselekmény elkövetését, felkéri az érintett illetékes nemzeti hatóságot, hogy az ügyet utalja a megfelelő hatóságokhoz a nemzeti joggal összhangban történő vizsgálatra és az esetleges büntetőeljárás lefolytatására.

               (3)

               Az illetékes nemzeti hatóságok és a nemzeti nyomozóhatóságok közötti, a 468/2014/EU rendelet (EKB/2014/17) 2. cikkének 20. pontja, illetve 2. cikkének 21. pontja értelmében vett felügyelt szervezetekre, illetve felügyelt csoportokra vonatkozó bizalmas információkhoz való hozzáférés terén a nemzeti joggal összhangban való együttműködésnek már vannak előzményei. Az ilyen együttműködés és a bizalmas információknak a nemzeti nyomozóhatóságokkal való közlése feltételeit nagy részben a nemzeti jog határozza meg. Ugyanakkor az uniós jog bizonyos következményekkel jár azon feltételekre nézve, amelyek mellett az SSM-en belül az illetékes hatóságok – az EKB-t is beleértve – birtokában levő bizalmas információk megkeresésre közölhetők a nemzeti nyomozóhatóságokkal. Az uniós jog e rendelkezései rögzítik például a lojális együttműködés elvét, a jóhiszemű együttműködés elvét és az SSM-en belüli információcsere kötelezettségét, a személyes adatok védelmének kötelezettségét és a szakmai titoktartási kötelezettséget.

               (4)

               Amellett, hogy e feltételek alkalmazandók az 1024/2013/EU rendelettel az EKB-ra ruházott feladatokkal összefüggő bizalmas információk közlésére, beleértve az EKB-t az említett rendelet szerinti feladatainak ellátásban segítő valamely illetékes nemzeti hatóság birtokában levő információkat is, e feltételek elvben alkalmazhatók lehetnek a monetáris politikához és a KBER-hez/eurorendszerhez kapcsolódó egyéb feladatokkal összefüggő bizalmas információk közlésére is.

               (5)

               Az EKB-nak eleget kell tennie a szolgálati titoktartási kötelezettségének, valamint a működésének és függetlenségének biztosítására vonatkozó kötelezettségének. Ezenkívül az EKB-nak továbbra is tiszteletben kell tartania a közérdeket és bizonyos magánérdekeket, ami magában foglalja azt, hogy nem tesz hozzáférhetővé bizonyos dokumentumokat vagy információkat, amennyiben e hozzáférhetővé tétel veszélyeztetné ezeket az érdekeket. Ugyanakkor e kötelezettségek nem vezethetnek az EKB számára a szolgálati titoktartási kötelezettség hatálya alá tartozó bizalmas információk nemzeti nyomozóhatóságokkal való közlésére vonatkozó feltétlen tilalomhoz.

               (6)

               Az uniós jog úgy rendelkezik, hogy bizonyos információk – a személyes adatokat is ideértve – bizalmas jellegét védelemben kell részesíteni, és bizonyos kivételekkel tiltja a bizalmas információk vagy dokumentumok harmadik felekkel történő közlését. Így különösen a 2013/36/EU európai parlamenti és tanácsi irányelvben (4) szereplő szakmai titoktartási szabályok értelmében a hivatali kötelezettségeik teljesítése során az olyan személyek, akik az illetékes hatóságoknak dolgoznak vagy dolgoztak, valamint az illetékes hatóságok nevében eljáró könyvvizsgálók vagy szakértők tudomására jutó bizalmas természetű információk csak olyan összefoglaló vagy összesített formában hozhatók nyilvánosságra, amelyből az egyes hitelintézeteket nem lehet azonosítani, a büntetőjog hatálya alá tartozó esetek kivételével.

               (7)

               A Központi Bankok Európai Rendszere és az Európai Központi Bank Alapokmányának 37.2. cikke értelmében a titoktartási kötelezettséget előíró uniós jogi rendelkezések az e rendelkezések hatálya alá tartozó adatokhoz hozzáférő személyekre is vonatkoznak.

               (8)

               Az uniós jogban még nem hoztak létre a nemzeti nyomozóhatóságoktól az EKB-hoz, az illetékes nemzeti hatóságokhoz vagy a nemzeti központi bankokhoz (NKB-k) érkező, az 1024/2013/EU rendelettel az EKB-ra ruházott feladatokkal összefüggő bizalmas információk, az EKB-t az 1024/2013/EU rendelet szerinti feladatainak ellátásban segítő illetékes nemzeti hatóságok birtokában levő információkat is beleértve, vagy a monetáris politikával és egyéb KBER-hez/eurorendszerhez kapcsolódó feladatokkal összefüggő bizalmas információk iránti megkeresések kezelésére vonatkozó eljárási keretrendszert. Ugyanakkor az ilyen megkeresésekre vonatkozó nemzeti eljárási szabályok alkalmazásának összeegyeztethetőnek kell lennie az uniós jog általános alapelveivel, különösen a lojális együttműködés elvével, valamint az 1024/2013/EU rendelet 6. cikkében rögzített jóhiszemű együttműködés elvével és az információcsere kötelezettségével. E tekintetben az uniós joggal összhangban az EKB üdvözölné, ha konzultálnának vele a nemzeti nyomozóhatóságoktól az illetékes nemzeti hatóságokhoz vagy NKB-khoz érkező, az 1024/2013/EU rendelettel az EKB-ra ruházott feladatokkal összefüggő bizalmas információk, az EKB-t az 1024/2013/EU rendelet szerinti feladatainak ellátásban segítő illetékes nemzeti hatóságok birtokában levő információkat is beleértve, vagy a monetáris politikával és egyéb KBER-hez/eurorendszerhez kapcsolódó feladatokkal összefüggő bizalmas információk iránti megkeresésekről, illetve adott esetben tájékoztatnák azokról.

               (9)

               Indokolt, hogy e határozat ne legyen alkalmazandó az EKB-val munkaviszonyban vagy építési beruházás kivitelezésére, áruszállításra vagy szolgáltatásnyújtásra irányuló közvetlen vagy közvetett szerződéses jogviszonyban álló személyekre vonatkozó információkhoz való hozzáférés iránti megkeresésekre.

               (10)

               E határozatnak ezért meg kell határoznia az EKB által az 1024/2013/EU rendelettel az EKB-ra ruházott feladatokkal összefüggő, vagy a monetáris politikával és az egyéb KBER-hez/eurorendszerhez kapcsolódó feladatokkal összefüggő bizalmas információknak az illetékes nemzeti hatóságok és az NKB-k által valamely nemzeti nyomozóhatósággal való közlésére vonatkozóan alkalmazott feltételeket és az ehhez kapcsolódó eljárási keretrendszert.

               (11)

               Az EKB megfelelési és irányítási irodája az EKB-n belül koordinátorként jár el az e határozat hatálya alá tartozó dokumentumokhoz való hozzáférés iránti megkeresések tekintetében,

         ELFOGADTA EZT A HATÁROZATOT:
   1. cikk
   Fogalommeghatározások
   E határozat alkalmazásában a következő fogalommeghatározásokat kell alkalmazni:
   a)   „bizalmas információ”: bármely bizalmas információ, ideértve az adatvédelmi szabályok, a szolgálati titoktartási kötelezettség vagy a 2013/36/EU irányelvben szereplő szakmai titoktartási szabályok hatálya alá tartozó információkat és az EKB titoktartási szabályai alapján „ECB-CONFIDENTIAL” vagy „ECB-SECRET” minősítésű dokumentumokat, azonban ide nem értve az EKB-val munkaviszonyban vagy építési beruházás kivitelezésére, áruszállításra vagy szolgáltatásnyújtásra irányuló közvetlen vagy közvetett szerződéses jogviszonyban álló személyekre vonatkozó információkat;
   b)   „nemzeti nyomozóhatóság”: büntetőjogi ügyekben hatáskörrel rendelkező valamely nemzeti hatóság;
   c)   „illetékes nemzeti hatóság”: jelentése megegyezik az 1024/2013/EU rendelet 2. cikkének 2. pontjában meghatározottakkal. Ez a jelentés nem érinti az olyan nemzeti jogi szabályozást, amely egyes felügyeleti feladatokat az illetékes nemzeti hatóságként ki nem jelölt NKB-ra telepít. Az ilyen szabályozás tekintetében az ebben a határozatban az illetékes nemzeti hatóságra való hivatkozás az NKB-ra is vonatkozik, a nemzeti jog által arra telepített felügyeleti feladatok vonatkozásában.
   2. cikk
   A nemzeti nyomozóhatóságoktól az EKB-hoz érkező megkeresések
   (1)   A nemzeti nyomozóhatóságtól érkező megkeresésre az EKB az 1024/2013/EU rendelettel az EKB-ra ruházott feladatokkal, vagy a monetáris politikával vagy egyéb KBER-hez/eurorendszerhez kapcsolódó feladatokkal összefüggő, a birtokában levő bizalmas információkat az alábbi feltételek mellett az illetékes nemzeti hatóság vagy az NKB rendelkezésére bocsáthatja a szóban forgó nemzeti nyomozóhatósággal való közlés céljából:

               a)

               a szóban forgó illetékes nemzeti hatóság vagy NKB vállalja, hogy a megkeresésre való válaszadás során az EKB nevében jár el;

               b)

               vagy i. az uniós vagy a nemzeti jog alapján az ilyen információknak a nemzeti nyomozóhatósággal való közlésére vonatkozó kifejezett kötelezettség áll fenn; vagy ii. a vonatkozó jogi keretek lehetővé teszik az ilyen bizalmas információk közlését, és nem áll fenn az ilyen információk közlésének megtagadását megalapozó, az Unió érdekei védelmének vagy az EKB működésébe és függetlenségébe való – különösen a feladatai ellátását veszélyeztető – beavatkozás elkerülésének szükségességével összefüggő kényszerítő ok;

               c)

               a szóban forgó illetékes nemzeti hatóság vagy NKB vállalja, hogy kérni fogja a megkereső nemzeti nyomozóhatóságtól az átadott bizalmas információk nyilvánosságra hozataltól való védelmének garantálását.

         (2)   Az (1) bekezdés nem érinti az uniós vagy a nemzeti jognak az ilyen bizalmas információk közlésével kapcsolatos különös rendelkezéseit.
   3. cikk
   A nemzeti nyomozóhatóságoktól az illetékes nemzeti hatóságokhoz vagy az NKB-khoz érkező megkeresések
   (1)   Az EKB felkéri az illetékes nemzeti hatóságokat és az NKB-ket, hogy vállalják, hogy az 1024/2013/EU rendelettel az EKB-ra ruházott feladatokkal összefüggő bizalmas információk vagy a monetáris politikával vagy egyéb KBER-hez/eurorendszerhez kapcsolódó feladatokkal összefüggő bizalmas információk iránti, nemzeti nyomozóhatóságtól származó megkeresés kézhezvétele esetén lehetőség szerint konzultálnak az EKB-val a megkeresésre adandó válaszról, függetlenül attól, hogy a szóban forgó információ az EKB vagy az adott illetékes nemzeti hatóság vagy NKB birtokában van. Az EKB tanáccsal szolgál a tekintetben, hogy a szóban forgó információk közölhetők-e, illetve adott esetben, hogy fennáll-e az adott bizalmas információk közlésének megtagadását megalapozó, az Unió érdekei védelmének vagy az EKB működésébe és függetlenségébe való beavatkozás elkerülésének szükségességével összefüggő kényszerítő ok. Az EKB tanáccsal szolgál az illetékes nemzeti hatóság vagy NKB számára, feltéve, hogy megfelelő időben konzultálnak vele azelőtt, hogy az illetékes nemzeti hatóság vagy NKB végleges döntést hozna és a megkeresésre végleges választ adna.
   (2)   Az EKB felkéri az illetékes nemzeti hatóságokat, hogy vállalják, hogy megfelelő időben, de minden esetben a végleges válaszadás előtt tájékoztatják az EKB-t a nemzeti nyomozóhatóságoktól származó, az adott illetékes nemzeti hatóságok által az 1024/2013/EU rendelet szerinti felügyeleti feladataik ellátása keretében közvetlenül felügyelt, kevésbé jelentősnek minősülő hitelintézetekre vonatkozó, bizalmas információk iránti megkeresésekről, amennyiben az adott illetékes nemzeti hatóság úgy ítéli meg, hogy kért információ lényeges, vagy annak közlése kedvezőtlenül érintheti az SSM jó hírnevét. Az EKB törekszik arra, hogy az adott illetékes nemzeti hatóság által meghatározott határidőn belül választ adjon, feltéve, hogy a határidő ésszerű, objektíve indokolt, és az illetékes nemzeti hatóság általi végleges döntéshozatal és a nemzeti nyomozóhatóság részére történő végleges válaszadás előtt lejár.
   (3)   Az EKB felkéri az illetékes nemzeti hatóságokat és az NKB-ket, hogy vállalják, hogy rendszeresen tájékoztatják az EKB-t a nemzeti nyomozóhatóságoktól érkező minden olyan megkeresésről, amelyek esetében általuk nem befolyásolható okokból az (1) bekezdéssel összhangban nem konzultáltak az EKB-val, vagy a (2) bekezdéssel összhangban nem tájékoztatták az EKB-t, valamint, amennyiben lehetséges, az ilyen megkeresések nyomán közölt információkról.
   4. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Frankfurt am Mainban, 2016. június 30-án.

            az EKB elnöke

         Mario DRAGHI

      (1)  HL L 80., 2004.3.18., 33. o.

      (2)  Az Európai Központi Bank 468/2014/EU rendelete (2014. április 16.) az Egységes Felügyeleti Mechanizmuson belül az Európai Központi Bank és az illetékes nemzeti hatóságok, valamint a kijelölt nemzeti hatóságok közötti együttműködési keretrendszer létrehozásáról (SSM-keretrendelet) (EKB/2014/17) (HL L 141., 2014.5.14., 1. o.).

      (3)  A Tanács 1024/2013/EU rendelete (2013. október 15.) az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról(HL L 287., 2013.10.29., 63. o.).

      (4)  Az Európai Parlament és a Tanács 2013/36/EU irányelve (2013. június 26.) a hitelintézetek tevékenységéhez való hozzáférésről és a hitelintézetek és befektetési vállalkozások prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről (HL L 176., 2013.6.27., 338. o.).


title: A Tanács 2004/901/KKBP határozata (2004. december 22.) az Európai Uniónak Kambodzsában a kézi lőfegyverek és a könnyű fegyverek destabilizációra vezető felhalmozódása és elterjedése elleni küzdelemhez való hozzájárulása tekintetében az 1999/34/KKBP együttes fellépés végrehajtásáról szóló 1999/730/KKBP határozat módosításáról

text:
               24.12.2004

               HU

               Az Európai Unió Hivatalos Lapja

               L 379/111

      A TANÁCS 2004/901/KKBP HATÁROZATA

   (2004. december 22.)
   az Európai Uniónak Kambodzsában a kézi lőfegyverek és a könnyű fegyverek destabilizációra vezető felhalmozódása és elterjedése elleni küzdelemhez való hozzájárulása tekintetében az 1999/34/KKBP együttes fellépés végrehajtásáról szóló 1999/730/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Uniónak a kézi lőfegyverek és a könnyű fegyverek destabilizációra vezető felhalmozódása és elterjedése elleni küzdelemhez való hozzájárulásáról szóló, 1998. december 17-i 1999/34/KKBP tanácsi együttes fellépésre (1), és különösen annak 6. cikkére, összefüggésben az Európai Unióról szóló szerződés 23. cikkének (2) bekezdésével,
   mivel:

               (1)

               A Tanács 1999. november 15-én elfogadta az Európai Uniónak Kambodzsában a kézi lőfegyverek és a könnyű fegyverek destabilizációra vezető felhalmozódása és elterjedése elleni küzdelemhez való hozzájárulásáról szóló 1999/730/KKBP határozatot az 1999/34/KKBP együttes fellépés (2) végrehajtásaként.

               (2)

               A Tanács 2004. november 22-én elfogadta az 1999/730/KKBP határozat 2005. november 15-ig történő meghosszabbításáról szóló 2004/792/KKBP határozatot (3).

               (3)

               Az 1999/730/KKBP határozat hatálya alá tartozó projekt végrehajtása céljából szükséges a projektvezető feladatmeghatározásának kiigazítása 2005. vonatkozó időszakára,

         A KÖVETKEZŐKÉPPEN HATÁROZOTT:
   1. cikk
   Az 1999/730/KKBP határozat melléklete helyébe ezen határozat melléklete lép.
   2. cikk
   Ez a határozat elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2004. december 22-én.

            a Tanács részéről

         C. VEERMAN

            az elnök

      (1)  HL L 9., 1999.1.15., 1. o.

      (2)  HL L 294., 1999.11.16., 5. o.

      (3)  HL L 348., 2004.11.24., 47. o.

      MELLÉKLET
      A PROJEKTVEZETŐ MEGBÍZATÁSA (2005)

                  1.

                  Az 1. cikk (c) bekezdésének alkalmazásában a projektvezető a kambodzsai fegyveres erőkkel együttműködve folytatja a munkát a nyilvántartások vezetésével, a fegyverkészletek igazgatásával és biztonságával, valamint az e területet érintő politikák, irányvonalak és gyakorlat kidolgozásával kapcsolatban. E célból a projektvezető az 1. katonai körzetben (Stung Treng), a 2. katonai körzetben (Kampong Cham), a 3. katonai körzetben (Kampong Speu), a 4. katonai körzetben (Siem Reap) és az 5. katonai körzetben (Battambang) korábban végrehajtott projektek felügyeletét látja el. A Honvédelmi Minisztériummal szoros együttműködésben egy újabb, a Királyi Csendőrség fegyvereinek biztonságos tárolásáról és nyilvántartásáról szóló projektet határoz meg és hajt végre mind a 24 tartományban. Ez magában foglalja közép- és rövid távú tároló létesítmények építését, az érintett személyi állomány továbbképzését minden szinten, valamint minden fegyver a Nemzetvédelmi Minisztérium központosított számítógépes adatbázisában való nyilvántartásba vételét. A projektvezető ugyanilyen feltételek mellett hasonló projektet szervez a Phnom Penh-i különleges katonai körzetben, és országos szinten tovább folytatja az erőfeszítéseket a képzés, a rendszerfejlesztés és a fegyverek nyilvántartása területén. A végrehajtott projekteknek magukban kell foglalniuk a szakértők támogatásával azon kormányprogram számára nyújtott segítséget, amely a feleslegessé vált katonai fegyverek, illetve adott esetben begyűjtött fegyverek, valamint a hadseregnek, a rendőrségnek és a biztonsági erőknek még mindig birtokában levő, feleslegesség vált fegyverek megsemmisítésére szánt kisebb-nagyobb közünnepségeket öleli fel.

                  2.

                  A projektvezető a lehető legteljesebb mértékben felügyeli az EU ASAC program részeként korábban végzett tevékenységeket, beleértve a fegyvertörvény-tervezet Nemzetgyűlés általi elfogadását és azt követő alkalmazását, a kormány rejtett és illegálisan tartott fegyverek begyűjtésére és az önkormányzati fegyverbiztonsági tanácsok tagjainak képzésére vonatkozó programjához, valamint a lakosság fegyverbiztonsággal kapcsolatos tudatosságát növelő programokhoz való segítségnyújtást. A projektvezető igény esetén továbbra is tanácsadást – és ha lehetséges, segítséget – nyújt a kormánynak, a nemzetközi szervezeteknek és a helyi nem kormányzati szervezeteknek a fegyverbiztonsággal és az EU ASAC jelenlegi és korábbi tevékenységeivel kapcsolatos kérdésekben.

                  3.

                  A projektvezető gondoskodik arról, hogy megfelelő eljárásokat hozzanak létre a tevékenységek hatékony nyomon követésére és értékelésére. E célból megpróbál teljes együttműködést biztosítani a kambodzsai kormány, valamint a rendőri és biztonsági erők között.

                  4.

                  A projektvezető ösztönzi és segíti a többi támogatót a kézi lőfegyverek és könnyű fegyverek csökkentésére és ellenőrzésére tett erőfeszítések pártolásában, és ha szükséges, készen áll arra, hogy az e megbízatásban meghatározott hatáskörének keretein belül más támogatókkal együtt ilyen projekteket végrehajtson. Szem előtt tartva az Európai Unió élenjáró szerepét e területen, a projektvezető kulcsszerepet vállal a nemzetközi erőfeszítésekben, és ha szükséges, közreműködik a többi támogató által támogatott projektek vezetésében.

                  5.

                  A projektvezető terveket készít a kambodzsai fegyveres erők fegyverkészleteinek nyilvántartásával, kezelésével és biztonságával kapcsolatos feladatok 2006 júniusáig történő elvégzésére, és az Európai Uniónak Kambodzsában a kézi lőfegyverek és könnyű fegyverek csökkentésére és ellenőrzésére vonatkozó támogatási projektje azután következő mielőbbi lezárására.


title: A Tanács határozata az Európai Unió 2015-es pénzügyi évre vonatkozó 5. sz. költségvetésmódosítás-tervezetéről szóló tanácsi álláspont elfogadásáról

text:
               24.6.2015

               HU

               Az Európai Unió Hivatalos Lapja

               C 207/6

         A TANÁCS HATÁROZATA
   az Európai Unió 2015-es pénzügyi évre vonatkozó 5. sz. költségvetésmódosítás-tervezetéről szóló tanácsi álláspont elfogadásáról
   (2015/C 207/06)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződéssel és különösen annak 106a. cikkével együtt értelmezett, az Európai Unió működéséről szóló szerződésre és különösen annak 314. cikkére,
   tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (1) és különösen annak 41. cikkére,
   mivel:

         A KÖVETKEZŐKÉPPEN HATÁROZOTT:
   Egyetlen cikk
   A Tanács 2015. június 19-én. elfogadta az Európai Unió 2013-as pénzügyi évre vonatkozó 5. sz. költségvetésmódosítás-tervezetéről szóló tanácsi álláspontot.
   A teljes szöveg megtekinthető a Tanács honlapján és letölthető onnan: http://www.consilium.europa.eu/

      Kelt Luxembourgban, 2015. június 19-én.

            a Tanács részéről

            az elnök

         J. REIRS

      (1)  HL L 298., 2012.10.26., 1. o.

      (2)  HL L 69., 2015.3.13., 1. o.


title: A Tanács (EU) 2017/715 határozata (2017. március 27.) az Európai Unió nevében az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) és XVII. mellékletének (Szellemi tulajdon) módosításával kapcsolatban képviselendő álláspontról (A gyermekgyógyászati rendelet)

text:
                  21.4.2017

                  HU

                  Az Európai Unió Hivatalos Lapja

                  L 105/15

            A TANÁCS (EU) 2017/715 HATÁROZATA
      (2017. március 27.)
      az Európai Unió nevében az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) és XVII. mellékletének (Szellemi tulajdon) módosításával kapcsolatban képviselendő álláspontról (A gyermekgyógyászati rendelet)
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,
      tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
      tekintettel az Európai Bizottság javaslatára,
      mivel:

                  (1)

                  Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

                  (2)

                  Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás II. mellékletének (Műszaki előírások, szabványok, vizsgálatok és tanúsítás) és XVII. mellékletének (Szellemi tulajdon) módosításáról.

                  (3)

                  Az 1901/2006/EK európai parlamenti és tanácsi rendeletet (3) bele kell foglalni az EGT-megállapodásba.

                  (4)

                  Az 1902/2006/EK európai parlamenti és tanácsi rendeletet (4) bele kell foglalni az EGT-megállapodásba.

                  (5)

                  A 469/2009/EK európai parlamenti és tanácsi rendeletet (5) bele kell foglalni az EGT-megállapodásba.

                  (6)

                  A 488/2012/EU bizottsági rendeletet (6) bele kell foglalni az EGT-megállapodásba.

                  (7)

                  A 469/2009/EK rendelet hatályon kívül helyezi az EGT-megállapodásba foglalt 1768/92/EGK tanácsi rendeletet (7), amelyet ezért el kell hagyni az EGT-megállapodásból.

                  (8)

                  A Bizottság 658/2007/EK rendelete (8) meghatározza a 726/2004/EK rendelet értelmében kiadott forgalombahozatali engedélyek jogosultjaira kiszabott pénzbírságok alkalmazására vonatkozó szabályokat. Azt követően, hogy a Bizottság a forgalombahozatali engedélyeket kiadta, az EFTA-államoknak egyidejűleg és 30 napon belül megfelelő határozatokat kell hozniuk. A különleges körülmények miatt, nevezetesen, hogy a Bizottság ad ki forgalombahozatali engedélyeket, hogy a jogsértések hatással vannak az Unióra és érdekeire, illetőleg tekintettel a kötelezettségszegési eljárások összetett és technikai jellegére, az EFTA Felügyeleti Hatóságnak szorosan együtt kell működnie a Bizottsággal és meg kell várnia a Bizottság értékelését és intézkedésre irányuló javaslatát, mielőtt határozatot hozna a forgalombahozatali engedélyek valamely EFTA-államban letelepedett jogosultjaira kiszabott pénzbírságok alkalmazásával kapcsolatban.

                  (9)

                  A II. mellékletet (Műszaki előírások, szabványok, vizsgálatok és tanúsítás) és a XVII. mellékletet (Szellemi tulajdon) ezért ennek megfelelően kell módosítani.

                  (10)

                  Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,

            ELFOGADTA EZT A HATÁROZATOT:
      1. cikk
      Az Unió által az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) és XVII. mellékletének (Szellemi tulajdon) javasolt módosításával kapcsolatban elfogadandó álláspontnak az EGT Vegyes Bizottság e határozathoz csatolt határozattervezetén kell alapulnia.
      2. cikk
      Ez a határozat az elfogadásának napján lép hatályba.

         Kelt Brüsszelben, 2017. március 27-én.

               a Tanács részéről

               az elnök

            C. ABELA

         (1)  HL L 305., 1994.11.30., 6. o.

         (2)  HL L 1., 1994.1.3., 3. o.

         (3)  Az Európai Parlament és a Tanács 1901/2006/EK rendelete (2006. december 12.) a gyermekgyógyászati felhasználásra szánt gyógyszerkészítményekről, valamint az 1768/92/EGK rendelet, a 2001/20/EK irányelv, a 2001/83/EK irányelv és a 726/2004/EK rendelet módosításáról (HL L 378., 2006.12.27., 1. o.).

         (4)  Az Európai Parlament és a Tanács 1902/2006/EK rendelete (2006. december 20.) a gyermekgyógyászati felhasználásra szánt gyógyszerkészítményekről, szóló 1901/2006/EK rendelet módosításáról (HL L 378., 2006.12.27., 20. o.).

         (5)  Az Európai Parlament és a Tanács 469/2009/EK rendelete (2009. május 6.) a gyógyszerek kiegészítő oltalmi tanúsítványáról (HL L 152., 2009.6.16., 1. o.).

         (6)  A Bizottság 488/2012/EU rendelete (2012. június 8.) a 726/2004/EK európai parlamenti és tanácsi rendelet értelmében kiadott forgalombahozatali engedélyekkel kapcsolatos egyes kötelezettségek megsértése miatt kiszabott pénzbírságokról szóló 658/2007/EK rendelet módosításáról (HL L 150., 2012.6.9., 68. o.).

         (7)  HL L 182., 1992.7.2., 1. o.

         (8)  A Bizottság 658/2007/EK rendelete (2007. június 14.) a 726/2004/EK európai parlamenti és tanácsi rendelet értelmében kiadott forgalombahozatali engedélyekkel kapcsolatos egyes kötelezettségek megsértése miatt kiszabott pénzbírságokról (HL L 155., 2007.6.15., 10. o.).

         TERVEZET
         AZ EGT VEGYES BIZOTTSÁG 2017/… HATÁROZATA
         (…)
         az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) és XVII. mellékletének (Szellemi tulajdon) módosításáról
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:

                     (1)

                     A gyermekgyógyászati felhasználásra szánt gyógyszerkészítményekről, valamint az 1768/92/EGK rendelet, a 2001/20/EK irányelv, a 2001/83/EK irányelv és a 726/2004/EK rendelet módosításáról szóló, 2006. december 12-i 1901/2006/EK európai parlamenti és tanácsi rendeletet (1) bele kell foglalni az EGT-megállapodásba.

                     (2)

                     A gyermekgyógyászati felhasználásra szánt gyógyszerkészítményekről, szóló 1901/2006/EK rendelet módosításáról szóló, 2006. december 20-i 1902/2006/EK európai parlamenti és tanácsi rendeletet (2) bele kell foglalni az EGT-megállapodásba.

                     (3)

                     A gyógyszerek kiegészítő oltalmi tanúsítványáról szóló, 2009. május 6-i 469/2009/EK európai parlamenti és tanácsi rendeletet (kodifikált változat) (3) bele kell foglalni az EGT-megállapodásba.

                     (4)

                     A HL L 338., 2012.12.12., 44. o. által helyesbített, a 726/2004/EK európai parlamenti és tanácsi rendelet értelmében kiadott forgalombahozatali engedélyekkel kapcsolatos egyes kötelezettségek megsértése miatt kiszabott pénzbírságokról szóló 658/2007/EK rendelet módosításáról szóló, 2012. június 8-i 488/2012/EU bizottsági rendeletet (4) bele kell foglalni az EGT-megállapodásba.

                     (5)

                     A 469/2009/EK rendelet hatályon kívül helyezi az EGT-megállapodásba foglalt 1768/92/EGK tanácsi rendeletet (5), amelyet ezért el kell hagyni az EGT-megállapodásból.

                     (6)

                     A 658/2007/EK bizottsági rendelet meghatározza a 726/2004/EK európai parlamenti és tanácsi rendelet értelmében kiadott forgalombahozatali engedélyek jogosultjaira kiszabott pénzbírságok alkalmazására vonatkozó szabályokat. Azt követően, hogy a Bizottság a forgalombahozatali engedélyeket kiadta, az EFTA-államoknak egyidejűleg és 30 napon belül megfelelő határozatokat kell hozniuk. A különleges körülmények miatt, nevezetesen, hogy a Bizottság ad ki forgalombahozatali engedélyeket, hogy a jogsértések hatással vannak az Unióra és érdekeire, illetőleg tekintettel a kötelezettségszegési eljárások összetett és technikai jellegére, az EFTA Felügyeleti Hatóságnak szorosan együtt kell működnie a Bizottsággal és meg kell várnia a Bizottság értékelését és intézkedésre irányuló javaslatát, mielőtt határozatot hozna a forgalombahozatali engedélyek valamely EFTA-államban letelepedett jogosultjaira kiszabott pénzbírságokkal kapcsolatban.

                     (7)

                     Az EGT-megállapodás II. és XVII. mellékletét ezért ennek megfelelően módosítani kell,

               ELFOGADTA EZT A HATÁROZATOT:
         1. cikk
         Az EGT-megállapodás II. mellékletének XIII. fejezete a következőképpen módosul:

                     1.

                     A bevezető rendelkezések 13. pontja a „ritka betegségek gyógyszereivel foglalkozó bizottság (COMP)” szöveg után a következő szöveggel egészül ki:
                     „a gyermekgyógyászati bizottság”

                     2.

                     A 15q. pont (2001/83/EK európai parlamenti és tanácsi irányelv) és a 15zb. pont (726/2004/EK európai parlamenti és tanácsi rendelet) a következő francia bekezdéssel egészül ki:

                                 „—

                                    32006 R 1901: az Európai Parlament és a Tanács 1901/2006/EK rendelete (2006. december 12.) (HL L 378., 2006.12.27., 1. o.).”

                     3.

                     A 15zb. pont (726/2004/EK európai parlamenti és tanácsi rendelet) kiigazító szövege helyébe a következő szöveg lép:
                     „A 84. cikk (3) bekezdésében a kötelezettségszegési eljárás vonatkozásában az Európai Bizottságra ruházott hatásköröket, ideértve a forgalombahozatali engedélyek jogosultjaira vonatkozó pénzbírság kiszabásával összefüggő hatáskört is, a Bizottsággal szoros együttműködésben az EFTA Felügyeleti Hatóság gyakorolja olyan esetekben, amikor a forgalombahozatali engedély jogosultja egy EFTA-államban telepedett le. A Bizottság – az EFTA Felügyeleti Hatóság pénzbírságokra vonatkozó határozatának meghozatala előtt – benyújtja részére értékelését és a végrehajtandó intézkedésre irányuló javaslatát.”

                     4.

                     A 15zj. pont (658/2007/EK bizottsági rendelet) helyébe a következő szöveg lép:
                     „32007 R 0658: A Bizottság 2007. június 14-i 658/2007/EK rendelete a 726/2004/EK európai parlamenti és tanácsi rendelet értelmében kiadott forgalombahozatali engedélyekkel kapcsolatos egyes kötelezettségek megsértése miatt kiszabott pénzbírságokról (HL L 155., 2007.6.15., 10. o.), amelyet a következő jogi aktusok módosítottak:

                                 —

                                    32012 R 0488: A Bizottság 2012. június 8-i 488/2012/EU rendelete (HL L 150., 2012.6.9., 68. o.), amelynek helyesbített szövegváltozatát a HL L 338., 2012.12.12., 44. o. tartalmazza.

                           A rendelet rendelkezései e megállapodás alkalmazásában a következő kiigazítással értendők:
                     A kötelezettségszegési eljárás vonatkozásában az Európai Bizottságra ruházott hatásköröket, ideértve a forgalombahozatali engedélyek jogosultjaira vonatkozó pénzbírság kiszabásával összefüggő hatáskört is, a Bizottsággal szoros együttműködésben az EFTA Felügyeleti Hatóság gyakorolja olyan esetekben, amikor a forgalombahozatali engedély jogosultja egy EFTA-államban telepedett le. A Bizottság – az EFTA Felügyeleti Hatóság pénzbírságokra vonatkozó határozatának meghozatala előtt – benyújtja részére értékelését és a végrehajtandó intézkedésre irányuló javaslatát.”

                     5.

                     A szöveg a 15zo. pont (198/2013/EU bizottsági végrehajtási rendelet) után a következő ponttal egészül ki:

                                 „15zp.

                                    32006 R 1901: Az Európai Parlament és a Tanács 2006. december 12-i 1901/2006/EK rendelete a gyermekgyógyászati felhasználásra szánt gyógyszerkészítményekről, valamint az 1768/92/EGK rendelet, a 2001/20/EK irányelv, a 2001/83/EK irányelv és a 726/2004/EK rendelet módosításáról (HL L 378., 2006.12.27., 1. o.), amelyet a következő jogi aktus módosított:

                                             —

                                                32006 R 1902: az Európai Parlament és a Tanács 2006. december 20-i 1902/2006/EK rendelete (HL L 378., 2006.12.27., 20. o.).

                           A rendelet rendelkezései e megállapodás alkalmazásában a következő kiigazításokkal értendők:

                                 a)

                                 A 36. cikk (3) bekezdésének alkalmazását nem kell a gyógyszer Liechtensteinben való engedélyezésétől függővé tenni.

                                 b)

                                 A 49. cikk (3) bekezdésében a kötelezettségszegési eljárás vonatkozásában az Európai Bizottságra ruházott hatásköröket, ideértve a forgalombahozatali engedélyek jogosultjaira vonatkozó pénzbírság kiszabásával összefüggő hatáskört is, a Bizottsággal szoros együttműködésben az EFTA Felügyeleti Hatóság gyakorolja olyan esetekben, amikor a forgalombahozatali engedély jogosultja egy EFTA-államban telepedett le. A Bizottság – az EFTA Felügyeleti Hatóság pénzbírságokra vonatkozó határozatának meghozatala előtt – benyújtja részére értékelését és a végrehajtandó intézkedésre irányuló javaslatát.”.

               2. cikk
         Az EGT-megállapodás XVII. melléklete 6. pontja (1768/92/EGK tanácsi rendelet) szövegének helyébe a következő lép:
         „32009 R 0469: Az Európai Parlament és a Tanács 469/2009/EK rendelete (2009. május 6.) a gyógyszerek kiegészítő oltalmi tanúsítványáról (kodifikált változat) (HL L 152., 2009.6.16., 1. o.).
         A rendelet rendelkezései e megállapodás alkalmazásában a következő kiigazításokkal értendők:

                     a)

                     A 7. cikk a következő bekezdésekkel egészül ki:
                     „(6)   Az (5) bekezdés nem alkalmazandó az EFTA-államokra.
                     (7)   A (4) bekezdéstől eltérve, az 1901/2006/EK rendeletnek az érintett EFTA-államban való hatálybalépését követő öt éven át a már kiadott tanúsítvány időtartamának meghosszabbítása iránti kérelmet legkésőbb a tanúsítvány lejárta előtt hat hónappal kell benyújtani.”

                     b)

                     A 21. cikk a következő bekezdésekkel egészül ki:
                     „(3)   A már kiadott tanúsítvány időtartamának meghosszabbítása iránti kérelemnek csak abban az esetben lehet helyt adni valamely EFTA-államban, amennyiben a tanúsítvány az 1901/2006/EK rendeletnek az érintett EFTA-államban való hatálybalépését megelőző kevesebb, mint hat hónapon belül jár le. Azon esetekben, amelyekben a tanúsítvány az 1901/2006/EK rendelet valamely EFTA-államban való hatálybalépését megelőzően jár le, a meghosszabbítás csak az érintett EFTA-államban való hatálybalépést és a meghosszabbítás iránti kérelem közzétételének időpontját követő időszak tekintetében hatályos. A 13. cikk (3) bekezdése azonban a hosszabbítás időtartamának kiszámítása vonatkozásában alkalmazandó.
                     (4)   A 7. cikk (7) bekezdésétől eltérően, azokban az esetekben, amelyekben a tanúsítvány az 1901/2006/EK rendeletnek az érintett EFTA-államban való hatálybalépését követő hét hónapnál korábban jár le, a már megadott tanúsítványra vonatkozó meghosszabbítás iránti kérelmet az érintett tagállamban való hatálybalépést követő legkésőbb egy hónapon belül kell benyújtani. Ezen esetekben a meghosszabbítás csak a meghosszabbítás iránti kérelem közzétételének időpontját követő időszak tekintetében hatályos. A 13. cikk (3) bekezdése azonban a hosszabbítás időtartamának kiszámítása vonatkozásában alkalmazandó.
                     (5)   A (3) és (4) bekezdéssel összhangban benyújtott, már megadott tanúsítványra vonatkozó meghosszabbítás iránti kérelem nem akadályozhat meg harmadik felet abban, aki a tanúsítvány lejárati ideje és a tanúsítványra vonatkozó meghosszabbítás iránti kérelem közzétételének időpontja között jóhiszeműen, kereskedelmi célra használta a találmányt, illetve komoly előkészületeket tett az ilyen felhasználás tekintetében, hogy folytassa e felhasználást.”

                     c)

                     Figyelembe véve a Liechtenstein és Svájc közötti szabadalmi uniót, Liechtenstein nem ad ki semmilyen kiegészítő oltalmi bizonyítványt a gyógyszerekről az e rendeletben megállapítottak szerint.”

               3. cikk
         Az 1901/2006/EK, az 1902/2006/EK, a 469/2009/EK és a HL L 338., 2012.12.12., 44. o. számában helyesbített 488/2012/EU bizottsági rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
         4. cikk
         Ez a határozat …-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         5. cikk
         Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

            Kelt Brüsszelben,

                  az EGT Vegyes Bizottság részéről

                  az elnök

                  az EGT Vegyes Bizottság titkárai

            (1)  HL L 378., 2006.12.27., 1. o.

            (2)  HL L 378., 2006.12.27., 20. o.

            (3)  HL L 152., 2009.6.16., 1. o.

            (4)  HL L 150., 2012.6.9., 68. o.

            (5)  HL L 182., 1992.7.2., 1. o.

            (*1)  [Alkotmányos követelmények fennállását jelezték.]


title: A Tanács határozata (2003. február 6.) az Európai Közösség és Ukrajna közötti tudományos és technológiai együttműködésről szóló megállapodás megkötéséről

text:
Fontos jogi nyilatkozat

|

32003D0096

Hivatalos Lap L 036 , 12/02/2003 o. 0031 - 0031

		A Tanács határozata(2003. február 6.)az Európai Közösség és Ukrajna közötti tudományos és technológiai együttműködésről szóló megállapodás megkötéséről(2003/96/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 170. cikke második albekezdésére, összefüggésben 300. cikke (2) bekezdése első albekezdésének első mondatával és 300. cikke (3) bekezdésének első albekezdésével,tekintettel a Bizottság javaslatára [1],tekintettel az Európai Parlament véleményére [2],mivel:(1) 1994. június 16-án egyrészről az Európai Közösségek és azok tagállamai, másrészről Ukrajna között partnerségi és együttműködési megállapodás [3] aláírására került sor, és ez 1998. március 1-jén hatályba lépett.(2) 1999. december 11-én a helsinki Európai Tanács elfogadta az Ukrajnáról szóló európai tanácsi közös stratégiát [4] (1999/877/KKBP).(3) Az Európai Közösség és Ukrajna különleges kutatási és technológiai fejlesztési (KTF) programokat folytat a közös érdeklődésre számot tartó területeken. A korábbi tapasztalatok alapján mindkét fél kifejezte szándékát a tudományos és technológiai együttműködés elmélyítésére és kiszélesítésére. E tudományos és technológiai együttműködésről szóló megállapodás az Európai Közösség és Ukrajna közötti átfogó együttműködés részét képezi.(4) 2001. október 8-i határozatával a Tanács felhatalmazta a Bizottságot, hogy az Európai Közösség nevében tárgyalásokat folytasson egy, az Európai Közösség és Ukrajna közötti tudományos és technológiai együttműködésről szóló megállapodásról. A tárgyalási iránymutatások szerint lezajlott tárgyalások vezettek a csatolt megállapodás és annak két melléklete kidolgozásához.(5) A megállapodás aláírására 2002. július 4-én Koppenhágában került sor.(6) A megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Közösség és Ukrajna közötti tudományos és technológiai együttműködésről szóló megállapodást a Közösség nevében a Tanács jóváhagyja.A megállapodás szövegét és annak két mellékletét csatolták e határozathoz.2. cikkA megállapodás 12. cikkében előírt értesítést a Közösség nevében a Tanács elnöke küldi meg.Kelt Brüsszelben, 2003. február 6-án.a Tanács részérőlaz elnökP. Efthymiou[1] 2002. október 11-i javaslat (a Hivatalos Lapban még nem tették közzé).[2] 2002. december 17-i vélemény (a Hivatalos Lapban még nem tették közzé).[3] HL L 49., 1998.2.19., 3. o.[4] HL L 331., 1999.12.23., 1. o.--------------------------------------------------


               27.9.2016

               HU

               Az Európai Unió Hivatalos Lapja

               C 353/168

         P8_TA(2015)0199
   Felhatalmazáson alapuló jogi aktussal szembeni kifogás mellőzése: az Európai Mezőgazdasági Vidékfejlesztési Alapból nyújtandó vidékfejlesztési támogatás
   Az Európai Parlament határozata az Európai Mezőgazdasági Vidékfejlesztési Alapból nyújtandó vidékfejlesztési támogatásról szóló 1305/2013/EU európai parlamenti és tanácsi rendelet I. mellékletének módosításáról szóló, 2015. április 27-i felhatalmazáson alapuló bizottsági rendelettel szembeni kifogás mellőzéséről (C(2015)02802 – 2015/2673(DEA))
   (2016/C 353/23)

      Az Európai Parlament,

               —

               tekintettel a felhatalmazáson alapuló bizottsági rendeletre (C(2015)02802),

               —

               tekintettel a Bizottság 2015. február 3-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló rendelettel szemben,

               —

               tekintettel a Mezőgazdasági és Vidékfejlesztési Bizottság által a Bizottsági Elnökök Értekezletének elnökéhez intézett, 2015. május 6-i levélre,

               —

               tekintettel az Európai Unió működéséről szóló szerződés 290. cikkére,

               —

               tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről szóló, 2013. december 17-i 1305/2013/EU európai parlamenti és tanácsi rendeletre (1), és különösen annak 58. cikke (7) bekezdésére és 83. cikke (5) bekezdésére,

               —

               tekintettel a Mezőgazdasági és Vidékfejlesztési Bizottság határozatra vonatkozó ajánlására,

               —

               tekintettel eljárási szabályzata 105. cikkének (6) bekezdésére,

               —

               tekintettel arra, hogy az eljárási szabályzata 105. cikke (6) bekezdésének harmadik és negyedik francia bekezdésében említett határidőn belül – amely 2015. május 19-én járt le – nem érkezett kifogás,

               A.

               mivel az 1311/2013/EU, Euratom tanácsi rendelet 19. cikkének (1) bekezdése a többéves pénzügyi keret felülvizsgálatáról rendelkezik, amennyiben többek között az Európai Mezőgazdasági Vidékfejlesztési Alap vonatkozásában a megosztott igazgatással végrehajtott programok elfogadására 2014. január 1. után kerül sor, annak érdekében, hogy lehetővé váljon a 2014-ben fel nem használt források következő évekre történő, a megfelelő felső kiadási határokat meghaladó mértékű átvitele;

               B.

               mivel Bulgária, a Cseh Köztársaság, Írország, Görögország, Spanyolország, Horvátország, Olaszország, Ciprus, Luxemburg, Magyarország, Málta, Románia és Svédország vidékfejlesztési programjai, valamint Belgium, Németország, Franciaország és az Egyesült Királyság egyes regionális programjai 2014 végéig nem voltak elfogadásra készek;

               C.

               mivel az 1311/2013/EU, Euratom rendeletet ezért a 2015/623/EU, Euratom tanácsi rendelet ennek megfelelően módosította, az Európai Mezőgazdasági Vidékfejlesztési Alap 2014-re szóló, fel nem használt megfelelő előirányzatait a 2015. és 2016. évi felső kiadási határok alá csoportosítva át;

               D.

               mivel az 1305/2013/EU rendelet I. mellékletét, amely megállapítja a 2014–2020 közötti időszakra szóló uniós vidékfejlesztési támogatás bontását, ennek megfelelően módosítani kell;

               E.

               mivel a felhatalmazáson alapuló rendelet alapvető jelentőségű a vidékfejlesztési programok zökkenőmentes és kellő időben történő elfogadása szempontjából, és mivel helyénvaló, hogy az Európai Unió Hivatalos Lapjában való megjelenését követő napon lépjen hatályba;

               1.

               kijelenti, hogy nem emel kifogást a felhatalmazáson alapuló rendelettel szemben;

               2.

               utasítja elnökét, hogy továbbítsa ezt a határozatot a Tanácsnak és a Bizottságnak.

      (1)  HL L 347., 2013.12.20., 487. o.


title: A Tanács 2012/515/KKBP határozata ( 2012. szeptember 24. ) a Kongói Demokratikus Köztársaság biztonsági ágazatának reformja keretében az Európai Unió tanács-és segítségnyújtási missziójáról (EUSEC RD Congo) szóló 2010/565/KKBP határozat módosításáról és meghosszabbításáról

text:
               25.9.2012

               HU

               Az Európai Unió Hivatalos Lapja

               L 257/18

         A TANÁCS 2012/515/KKBP HATÁROZATA
   (2012. szeptember 24.)
   a Kongói Demokratikus Köztársaság biztonsági ágazatának reformja keretében az Európai Unió tanács-és segítségnyújtási missziójáról (EUSEC RD Congo) szóló 2010/565/KKBP határozat módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére, valamint 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. szeptember 21-én elfogadta a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC RD Congo) szóló 2010/565/KKBP határozatot (1), amelyet legutóbb a 2011/538/KKBP határozattal (2) módosított. Az EUSEC RD Congo megbízatása 2012. szeptember 30-án lejár.

               (2)

               A Politikai és Biztonsági Bizottság 2012. július 13-án jóváhagyta az arra vonatkozó ajánlást, hogy az EUSEC RD Congo egy évvel meghosszabbodjon, és ezt az időszakot egy 12 hónapos végső átmeneti időszak kövesse, melynek célja a misszió feladatainak átadása.

               (3)

               Az EUSEC RD Congo-t ezért 2013. szeptember 30-ig meg kell hosszabbítani.

               (4)

               Szükséges meghatározni az EUSEC RD Congo-hoz kapcsolódó kiadások fedezésére szánt pénzügyi referenciaösszeget a 2012. október 1-jétől2013. szeptember 30-ig terjedő időszakra.

               (5)

               Szükséges továbbá az EU-minősített adatokra vonatkozó egyes rendelkezések kiigazítása.

               (6)

               Az EUSEC RD Congo végrehajtására olyan helyzetben kerül sor, amely rosszabbodhat és akadályozhatja az Unió külső tevékenységének a Szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   A 2010/565/KKBP tanácsi határozat a következőképpen módosul:

               1.

               A 9. cikk (1) bekezdése a következő albekezdéssel egészül ki:
               „A misszióval kapcsolatos kiadások fedezésére szolgáló pénzügyi referenciaösszeg 11 000 000 EUR a 2012. október 1-jétől2013. szeptember 30-ig terjedő időszakra.”;

               2.

               A 13. cikk helyébe a következő szöveg lép:
               „13. cikk
               Minősített adatok átadása
               (1)   A főképviselő szükség szerint, a misszió igényeinek megfelelően, az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozattal (3) összhangban jogosult a misszió céljára készült EU-minősített adatokat és dokumentumokat „CONFIDENTIEL UE / EU CONFIDENTIAL” szintig az e határozathoz csatlakozó harmadik államok részére átadni.
               (2)   A főképviselő – a misszió operatív igényeinek függvényében és a 2011/292/EU határozatnak megfelelően – szintén jogosult a misszió céljára készült EU-minősített adatokat és dokumentumokat „RESTREINT UE / EU RESTRICTED” szintig az ENSZ részére átadni. E célból a főképviselő megállapodást köt az ENSZ illetékes szerveivel.
               (3)   Konkrét és azonnali operatív igény esetén a főképviselő a 2011/292/EU határozatnak megfelelően „RESTREINT UE / EU RESTRICTED” szintig jogosult a fogadó állam részére is átadni a misszió céljára készült EU-minősített adatokat és dokumentumokat. E célból a főképviselő megállapodást köt a fogadó állam illetékes szerveivel.
               (4)   A főképviselő jogosult az ezen határozathoz csatlakozó harmadik államok részére a misszióval kapcsolatos tanácsi tanácskozásokra vonatkozó, nem minősített, a Tanács eljárási szabályzata (4) 6. cikkének (1) bekezdése értelmében szakmai titoktartási kötelezettség hatálya alá tartozó uniós dokumentumok átadására.
               (5)   A főképviselő az (1)–(4) bekezdésben említett jogosultságait, valamint a (2) és (3) bekezdésben említett megállapodások megkötésére vonatkozó hatáskörét átruházhatja a felügyelete alatt álló más személyekre, a polgári műveleti parancsnokra és/vagy a misszióvezetőre.

               3.

               A 15. cikk (3) bekezdésének helyébe a következő szöveg lép:
               „(3)   A misszióvezetőt a misszió biztonságáért felelős tisztviselő (MSO) segíti, aki a misszióvezetőnek tesz jelentést, továbbá munkakapcsolatot tart fenn az Európai Külügyi Szolgálattal (EKSZ).”;

               4.

               A 17. cikkben a második bekezdés helyébe a következő szöveg lép:
               „Ezt a határozatot 2013. szeptember 30-ig kell alkalmazni.”.

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. szeptember 24-én.

            a Tanács részéről

            az elnök

         A. D. MAVROYIANNIS

      (1)  HL L 248., 2010.9.22., 59. o.

      (2)  HL L 236., 2011.9.13., 10. o.

      (3)  HL L 141., 2011.5.27., 17. o.

      (4)  A Tanács 2009. december 1-jei 2009/937/EU határozata a Tanács eljárási szabályzatának elfogadásáról (HL L 325., 2009.12.11., 35. o.).”;


title: Határozat hivatalos vizsgálati eljárás lezárásáról EFTA-állam általi visszavonás után – A 2014. évi PCC villamosenergia-ellátásról szóló szerződés és a 2014. évi villamosenergia-ellátási megállapodás

text:
               11.2.2016

               HU

               Az Európai Unió Hivatalos Lapja

               C 52/14

         Határozat hivatalos vizsgálati eljárás lezárásáról EFTA-állam általi visszavonás után
   A 2014. évi PCC villamosenergia-ellátásról szóló szerződés és a 2014. évi villamosenergia-ellátási megállapodás
   (2016/C 52/09)
   Az EFTA Felügyeleti Hatóság a 2015. június 17-i 238/15/COL határozatával úgy döntött, hogy lezárja a felügyeleti és bírósági megállapodás 3. jegyzőkönyve II. része 4. cikkének (4) bekezdése értelmében az 543/14/COL határozattal 2014. december 10-én megindított hivatalos vizsgálati eljárást i. a Landsvirkjun hf. és a PCC Bakki Silicon hf. által 2014. március 17-én aláírt villamosenergia-ellátásról szóló szerződés, valamint ii. a Landsnet hf. és a PCC Bakki Silicon hf. által 2014. február 7-én megkötött villamosenergia-ellátási megállapodás tekintetében.
   Az ügy okafogyottá vált, mivel az EFTA-állam visszavonta a bejelentést és a felek a szerződések hatálybalépését megelőzően felmondták azokat.
   A határozat bizalmas adatokat már nem tartalmazó, hiteles nyelvi változata az EFTA Felügyeleti Hatóság honlapján található:
   http://www.eftasurv.int/state-aid/state-aid-register/


title: 2012/738/EU: A Tanács határozata ( 2012. november 13. ) az Élelmezésisegély-egyezmény Európai Unió nevében történő megkötéséről

text:
               30.11.2012

               HU

               Az Európai Unió Hivatalos Lapja

               L 330/1

         A TANÁCS HATÁROZATA
   (2012. november 13.)
   az Élelmezésisegély-egyezmény Európai Unió nevében történő megkötéséről
   (2012/738/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 214. cikke (4) bekezdésére, összefüggésben a 218. cikk (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament hozzájárulására,
   mivel:

               (1)

               Az Unió az 1999. évi Élelmiszersegély-egyezmény (1) (a továbbiakban: egyezmény) részes fele, amely 2012. július 1-jével hatályát veszti.

               (2)

               A 2012/511/EU tanácsi határozattal (2) összhangban az Élelmezésisegély-egyezményt (a továbbiakban: az egyezmény) – feltételezve annak megkötését – 2012. július 23-án aláírták.

               (3)

               Az Unió érdekében áll, hogy az egyezmény részes fele legyen, mivel az hozzájárulna az Európai Unió működéséről szóló szerződés 214. cikke (1) bekezdésében említett humanitárius segítségnyújtásra vonatkozó célok eléréséhez.

               (4)

               Az egyezményt jóvá kell hagyni,

         ELFOGADTA EZT A HATÁROZATOT:
   1. cikk
   Az Élelmezésisegély-egyezményt (a továbbiakban: az egyezmény) a Tanács az Unió nevében jóváhagyja.
   Az egyezmény szövegét csatolták e határozathoz.
   2. cikk
   Az Unió nevében a Bizottság határoz az egyezmény 5. cikke szerinti éves kötelezettségvállalásról és értesíti arról a bizottság titkárságát.
   3. cikk
   Az Unió nevében a Bizottság készíti el az egyezmény 6. cikke szerinti éves jelentést és vesz részt az említett cikk szerinti információcserében.
   4. cikk
   A Tanács elnöke kijelöli azon személy(eke)t, aki(k) jogosult(ak) az egyezmény 12. cikke szerinti jóváhagyó okiratnak az Unió nevében történő letétbe helyezésére, ezáltal kifejezve, hogy az Unió az egyezményt magára nézve kötelezőnek ismeri el (3).
   5. cikk
   Ez a határozat az elfogadásának napján lép hatályba.

      Kelt Brüsszelben, 2012. november 13-án.

            a Tanács részéről

            az elnök

         V. SHIARLY

      (1)  HL L 222., 1999.8.24., 40. o.

      (2)  HL L 256., 2012.9.22., 3. o.

      (3)  A Tanács Főtitkársága gondoskodik az egyezmény hatálybalépése időpontjának az Európai Unió Hivatalos Lapjában történő közzétételéről.

      FORDÍTÁS
      ÉLELMEZÉSISEGÉLY-EGYEZMÉNY
      PREAMBULUM
      EZEN EGYEZMÉNY RÉSZES FELEI,
      MEGERŐSÍTVE az 1999. évi Élelmiszersegély-egyezmény még érvényben lévő célkitűzései melletti folyamatos kötelezettségvállalást, hogy hozzájáruljon a világ élelmezésbiztonságához és javítsa a nemzetközi közösség abbéli képességét, hogy választ tudjon adni az élelmezési vészhelyzetekre és a fejlődő országok más élelmezési szükségleteire;
      TÖREKEDVE az élelmezési segélyezés hatékonyságának, eredményességének és minőségének javítására a leginkább rászoruló népességcsoportok életének megmentése és szenvedéseinek csillapítása révén, különösen vészhelyzetben a nemzetközi, elsősorban a részes felek és más érdekelt felek közötti együttműködés és koordináció megszilárdításával;
      ELISMERVE, hogy a rászoruló népességcsoportok sajátos élelmezési és táplálkozási szükségletekkel rendelkeznek;
      MEGERŐSÍTVE, hogy az államok elsődleges felelősségi körébe tartozik saját nemzeti élelmezésbiztonságuk és ezért az ENSZ Élelmezési és Mezőgazdasági Szervezete (FAO) által körvonalazott és a FAO Tanács által 2004 novemberében elfogadott Önkéntes iránymutatás a megfelelő élelemhez való jog fokozatos megvalósításának támogatására a nemzeti élelmezésbiztonság kontextusában című dokumentumban meghatározott megfelelő élelemhez való jog fokozatos megvalósítása is;
      ÖSZTÖNÖZVE a törékeny élelmezésbiztonsági helyzetű országok kormányait olyan országspecifikus stratégiák kidolgozására és végrehajtására, amelyek az élelmezésbiztonság alapvető okainak felszámolását hosszú távú intézkedések révén veszik célba és amelyek biztosítják a segítségnyújtás, az újjáépítés és a fejlesztés intézkedései közötti megfelelő kapcsolatot;
      HIVATKOZVA a nemzetközi humanitárius jogra és az emberiesség, a pártatlanság, a semlegesség és a függetlenség alapvető humanitárius elveire;
      HIVATKOZVA a humanitárius segélyezés 2003. június 17-én Stockholmban elfogadott elveire és helyes gyakorlatára;
      ELISMERVE, hogy a felek saját politikával rendelkeznek a vészhelyzetben és nem vészhelyzetben nyújtandó élelmezési segélyre vonatkozóan;
      FIGYELEMBE véve az 1996-ban Rómában elfogadott Élelmezési Világ-csúcstalálkozó cselekvési tervét, valamint a 2009. évi élelmezésbiztonsági világ-csúcstalálkozó nyilatkozatában meghatározott, fenntartható globális élelmezésbiztonságra vonatkozó öt római elvet, így különösen az az iránti elkötelezettséget, hogy valamennyi országban valósuljon meg az élelmezésbiztonság, továbbá a folyamatos erőfeszítéseket tegyünk a szegénység visszaszorítására és az éhínség megszüntetésére, amelyet az Egyesült Nemzetek Szervezetének Közgyűlése az ENSZ millenniumi nyilatkozatában is megerősített;
      FIGYELEMBE véve a donor és a kedvezményezett országok általi azon vállalást, miszerint a Gazdasági Együttműködési és Fejlesztési Szervezet (OECD) 2005-ben elfogadott Párizsi Nyilatkozat a Segélyhatékonyságról című dokumentumában foglalt elvek alkalmazásával javítják a fejlesztési támogatás hatékonyságát;
      ELHATÁROZVA, hogy a Világkereskedelmi Szervezet (WTO) által előírt kötelezettségekkel, így különösen az élelmezéssegélyre vonatkozó WTO-elvekkel összhangban fognak eljárni;
      A KÖVETKEZŐKBEN ÁLLAPODTAK MEG:
      1. cikk
      Célkitűzések
      Ezen egyezmény célja, hogy életeket mentsen, visszaszorítsa az éhínséget, javítsa az élelmezésbiztonságot és a leginkább rászoruló népességcsoportok tápláltsági állapotát:

                  a)

                  a leginkább rászoruló népességcsoportok élelmezési és táplálkozási szükségleteinek kezelése a felek általi kötelezettségvállalások útján annak érdekében, hogy olyan élelmezési segélyt nyújtsanak, amely javítja a megfelelő, biztonságos és tápanyagdús élelmiszerekhez való jobb hozzáférést és azok fogyasztását;

                  b)

                  annak biztosítása, hogy a leginkább rászoruló népességcsoportoknak nyújtott élelmezési segély megfelelő legyen, kellő időben történjen, hatásos és eredményes legyen, valamint a szükségleteken és közös elveken alapuljon; továbbá

                  c)

                  az információcsere, az együttműködés és a koordináció elősegítése, valamint vitafórum létrehozása, hogy javítsa – a szükségletekre való válaszadás érdekében – a felek erőforrásainak hatásos, eredményes és összehangolt használatát.

            2. cikk
      Az élelmezési segély elvei
      A felek a leginkább rászoruló népességcsoportoknak történő élelmezésisegély-nyújtás és -szállítás terén minden esetben a következő elvek alapján járnak el:

                  a)

                  Az élelmezési segély általános elvei:

                              i.

                              élelmezési segély csak akkor nyújtandó, ha az a leghatásosabb és legmegfelelőbb mód a leginkább rászoruló népességcsoportok élelmezési vagy táplálkozási szükségleteinek kezelésére;

                              ii.

                              az élelmezésisegély-nyújtás, a kedvezményezett országok hosszú távú rehabilitációjára és fejlesztésére vonatkozó célkitűzések figyelembevételével történjen, közben – szükség esetén – támogatva az élelmezésbiztonság elérésére irányuló tágabb célokat;

                              iii.

                              az élelmezésisegély-nyújtás oly módon történjen, hogy az védje a leginkább rászoruló népességcsoportok és helyi közösségek létfenntartását, valamint erősítse az önellátását és ellenálló képességét, továbbá az élelmezési válságokat megelőzze, azokra felkészítsen, azok hatásait enyhítse és azokra reagáljon;

                              iv.

                              az élelmezésisegély-nyújtás oly módon történjen, hogy elkerülje az egymásrautaltságot, továbbá minimalizálja a kedvezményezettekre és másokra kifejtett közvetlen és közvetett negatív hatásokat;

                              v.

                              az élelmezésisegély-nyújtás oly módon történjen, hogy ne gyakoroljon kedvezőtlen hatást a helyi termelésre, a piaci feltételekre, az értékesítési struktúrákra és a kereskedelemre, illetve a leginkább rászoruló népességcsoportoknak szánt alapvető termékek árára;

                              vi.

                              az élelmezésisegély-nyújtás lehetőség szerint teljes mértékben támogatás formájában történjen;

                  b)

                  Az élelmezési segély hatékonyságának elvei:

                              i.

                              a rászoruló népességcsoportok élelmezési segélyére rendelkezésre álló összegek növelése és a hatékonyság előmozdítása érdekében a lehető legnagyobb mértékben kell minimalizálni a járulékos költségeket;

                              ii.

                              aktív együttműködés, koordinálás és információmegosztás az élelmezésisegély-programok hatékonyságának és eredményességének, valamint az élelmezési segély és a kapcsolódó szakpolitikai területek és -eszközök közötti összhang javítása érdekében;

                              iii.

                              az élelmiszerek és az élelmezési segély egyéb összetevőinek – lehetőség szerint és megfelelő esetben – helyben vagy a régión belül történő megvásárlása;

                              iv.

                              lehetőség szerint és a szükségletek alapján egyre inkább nem feltételhez kötött, készpénzalapú élelmezésisegély-nyújtás;

                              v.

                              kizárólag pontosan meghatározott igény esetén és a rászoruló népességcsoportok élelmezésbiztonságának javítása érdekében történjen az élelmezésisegély-nyújtás készpénzben; alapuljon a pénzbeli támogatás átlátható és objektív piaci elemzésen és ne eredményezze a kereskedelem eltérítését;

                              vi.

                              annak biztosítása, hogy a felek az élelmezési segélyt nem a piacfejlesztési célkitűzéseik elősegítésére használják;

                              vii.

                              az élelmiszersegély újraexportálásának elkerülése a lehető legnagyobb mértékben, kivéve azon eseteket, amikor vészhelyzetet kell megelőzni vagy arra kell reagálni; csak oly módon történjék az élelmiszersegély újraexportálása, hogy az ne eredményezze a kereskedelem eltérítését;

                              viii.

                              adott esetben annak elismerése, hogy az érintett hatóságok és érdekeltek elsőrendű szerepet játszanak és felelősséget vállalnak az élelmezésisegély-műveletek megszervezéséért, koordinációjáért és végrehajtásáért;

                  c)

                  Az élelmezésisegély-nyújtás elvei:

                              i.

                              az élelmezésisegély-nyújtás a leginkább rászoruló népességcsoportok élelmezési és táplálkozási szükségletei szerint történjék;

                              ii.

                              a kedvezményezettek és adott esetben egyéb érintett érdekeltek bevonása a szükségletek értékelésébe, valamint az élelmezési segély tervezésébe, végrehajtásába, nyomon követésébe és értékelésébe;

                              iii.

                              az élelmezésisegély-nyújtás feleljen meg az alkalmazandó biztonsági és minőségi előírásoknak, valamint tartsa tiszteletben a kedvezményezettek kulturális és helyi étkezési szokásait és táplálkozási szükségleteit;

                              iv.

                              őrizze meg az élelmezési segély kedvezményezettjeinek méltóságát;

                  d)

                  Az élelmezési segély elszámoltathatóságának elvei:

                              i.

                              hozzon konkrét és megfelelő intézkedéseket az élelmezésisegély-politika, -programok és -műveletek elszámoltathatóságának és átláthatóságának megerősítésére;

                              ii.

                              rendszeresen és átlátható módon kövesse nyomon, értékelje az élelmezésisegély-nyújtás tevékenységeinek eredményeit és hatását, valamint tájékoztasson azokról annak érdekében, hogy tovább lehessen fejleszteni a bevált gyakorlatokat és maximalizálható legyen hatékonyságuk.

            3. cikk
      A WTO-megállapodásokkal való viszony
      Ezen egyezmény egyetlen rendelkezése sem valósíthat meg eltérést a felek között alkalmazandó meglévő vagy jövőbeli WTO-kötelezettségektől. Az ilyen kötelezettségek és ezen egyezményből eredő kötelezettségek között ellentmondás esetén az előbbiek tekintendők irányadónak. Ezen egyezmény egyetlen rendelkezése sem zárja ki a WTO keretén belül folytatott tárgyalások során a felek szabadon képviseljék álláspontjukat.
      4. cikk
      Támogatásra jogosult ország, támogatásra jogosult, leginkább rászoruló népességcsoportok, támogatásra jogosult termékek és tevékenységek, valamint a járulékos költségek
      (1)   „Támogatásra jogosult ország”: bármely, az OECD Fejlesztési Támogatási Bizottsága (DAC) által összeállított, a hivatalos fejlesztési támogatás kedvezményezettjeinek jegyzékén lévő vagy az eljárási és végrehajtási szabályzatban szereplő ország.
      (2)   „Támogatásra jogosult, leginkább rászoruló népességcsoportok”: bármely támogatásra jogosult országban a leginkább rászoruló népességcsoportok.
      (3)   „Támogatásra jogosult termékek”: emberi fogyasztásra szánt termékek, amelyek megfelelnek a végrehajtott művelet országában a vonatkozó nemzeti politikáknak és az adott országban érvényes jogszabályoknak, ideértve adott esetben az alkalmazandó nemzetközi élelmiszer-biztonsági és -minőségi előírásokat, valamint olyan termékek, amelyek hozzájárulnak a vészhelyzeti és a korai újjáépítési fázisokban az élelmiszerigény teljesítéséhez és a létfenntartás védelméhez. A támogatásra jogosult termékek jegyzéke az eljárási és végrehajtási szabályzatban található.
      (4)   A részes félnek az 5. cikk szerinti minimális éves kötelezettségvállalásának teljesítése útján nyújtott támogatásra jogosult tevékenységeknek összhangban kell állniuk az 1. cikkel és legalább a következő tevékenységeket kell tartalmazniuk:

                  a)

                  a támogatásra jogosult termékek rendelkezésre bocsátása és szétosztása;

                  b)

                  készpénz és utalványok rendelkezésre bocsátása; továbbá

                  c)

                  táplálkozásterápiás intézkedések.

            E támogatásra jogosult tevékenységek további részleteit az eljárási és végrehajtási szabályzatban határozza meg.
      (5)   A részes feleknek az 5. cikk szerinti minimális éves kötelezettségvállalásainak teljesítése útján nyújtott támogatásra jogosult járulékos költségeknek összhangban kell állniuk az 1. cikkel és azoknak a támogatásra jogosult tevékenységek folytatásához közvetlenül kapcsolódó költségekre kell korlátozódniuk, az eljárási és végrehajtási szabályzatban foglalt részletes szabályoknak megfelelően.
      5. cikk
      Kötelezettségvállalás
      (1)   Ezen egyezmény céljainak elérése érdekében a részes felek megállapodnak, hogy törvényeikkel és egyéb előírásaikkal összhangban élelmezési segélyre vonatkozó éves kötelezettségetvállalást tesznek. A felek kötelezettségvállalására „minimális éves kötelezettségvállalás” -ként történik hivatkozás.
      (2)   A minimális éves kötelezettségvállalást az eljárási és végrehajtási szabályzatban foglalt részletes szabályok alapján értékét vagy mennyiségét tekintve kell kifejezni. A felek megválaszthatják, hogy kötelezettségvállalásukat minimális értékben vagy minimális mennyiségben, vagy a kettő kombinációjában fejezik-e ki.
      (3)   A minimális éves kötelezettségvállalás az értéket tekintve a felek által választott devizanemben fejezhető ki. A minimális éves kötelezettségvállalás a mennyiséget tekintve gabonaegyenérték-tonnában, vagy az eljárási és végrehajtási szabályzatban foglalt más mértékegységben fejezhető ki.
      (4)   A felek a lehető leghamarabb, de ezen egyezmény hatálybalépését követő hat hónapon belül, vagy ezen egyezményhez való csatlakozásukat követő három hónapon belül értesítik a titkárságot kezdeti minimális éves kötelezettségvállalásukról.
      (5)   A felek legkésőbb az adott változást megelőző év december tizenötödikéig értesítik a titkárságot a következő évekre vonatkozó minimális éves kötelezettségvállalásukat érintő bármely változásról.
      (6)   A titkárság a lehető leghamarabb, de legkésőbb minden év januárjának első napjáig tájékoztatja valamennyi felet az aktualizált minimális éves kötelezettségvállalásokról.
      (7)   A minimális éves kötelezettségvállalások teljesítésére irányuló hozzájárulásoknak, amikor csak lehetséges, teljes mértékben támogatási formában kell megvalósulniuk. A felek kötelezettségvállalásába beszámított élelmezési segélyt tekintve a támogatásra jogosult országoknak és a támogatásra jogosult, leginkább rászoruló népességcsoportoknak nyújtott segély legalább 80 %-ának – az eljárási és végrehajtási szabályzatban foglalt részletes szabályok szerint – teljes mértékben támogatási formában kell megvalósulniuk. Amennyire lehetséges, a felek fokozatosan igyekeznek túllépni ezt a százalékos arányt. A nem teljes mértékben támogatási formában megvalósult hozzájárulásokról szóló elszámolást is bele kell foglalni a felek éves jelentésébe.
      (8)   A felek vállalják, hogy az ezen egyezmény szerinti élelmezésisegély-ügyleteket oly módon bonyolítják le, hogy azok ne befolyásolják hátrányos módon a termelés és nemzetközi kereskedelem szokásos formáit.
      (9)   A felek biztosítják, hogy az élelmezésisegély-nyújtás ne kapcsolódjék közvetlenül vagy közvetetten, formálisan vagy informálisan, explicit vagy implicit módon a mezőgazdasági termékek vagy egyéb áruk és szolgáltatások fogadó országokba irányuló kereskedelmi exportjához.
      (10)   Minimális éves – akár értékben, akár mennyiségben kifejezett – kötelezettségvállalásaik teljesítése érdekében a felek a 4. cikkben rögzítettek és az eljárási és végrehajtási szabályzatban foglalt részletes szabályok szerint ezen egyezménnyel összhangban támogatásra jogosult termékekre és tevékenységekre, továbbá a járulékos költségekre vonatkozó hozzájárulásokat tesznek.
      (11)   Az ezen egyezmény szerinti minimális éves kötelezettségvállalásaik teljesítése érdekében nyújtott hozzájárulások csak a támogatásra jogosult országok vagy leginkább rászoruló népességcsoportok felé irányulhatnak – a 4. cikkben rögzítettek és az eljárási és végrehajtási szabályzatban foglalt részletes szabályok szerint.
      (12)   A felek hozzájárulásai lehetnek kétoldalúak, nyújthatják azokat kormányközi vagy egyéb nemzetközi szervezeteken, illetve egyéb élelmezésisegély-partnereken keresztül, azonban a többi félen keresztül nem.
      (13)   Valamennyi fél megtesz minden tőle telhetőt minimális éves kötelezettségvállalásának teljesítése érdekében. Amennyiben valamely fél egy adott évben nem tud eleget tenni minimális éves kötelezettségvállalásának, a mulasztás körülményeit az arra vonatkozó éves jelentésben részletezi. A nem teljesített összeg hozzáadódik az adott fél következő évre vonatkozó minimális éves kötelezettségvállalásához, hacsak a 7. cikk alapján létrehozott bizottság arról másként nem határoz, vagy kivételes körülmények nem indokolják annak elmaradását.
      (14)   Amennyiben a felek hozzájárulása túllépi minimális éves kötelezettségvállalásukat, a túllépés összege, de a minimális éves kötelezettségvállalásuk legfeljebb öt százaléka számolható el a felek következő évi hozzájárulása részeként.
      6. cikk
      Éves jelentéstétel és információcsere
      (1)   A naptári év végét követő kilencven napon belül az eljárási és végrehajtási szabályzattal összhangban valamennyi fél éves jelentést készít a titkárságnak, részletezve, hogy milyen mértékben teljesítette az ezen egyezmény szerinti minimális éves kötelezettségvállalását.
      (2)   Ezen éves jelentés leíró része tartalmazza az arról szóló információkat, hogy a felek élelmezésisegély-politikái, -programjai és -műveletei miként járulnak hozzá ezen egyezmény célkitűzéseihez és elveihez.
      (3)   A felek folyamatosan információt cserélnek élelmezésisegély-politikáikról és -programjaikról, valamint e politikák és -programok értékeléseinek eredményeiről.
      7. cikk
      Élelmezésisegély-bizottság
      (1)   Ezúton létrejött az összes ezen egyezményben részes felet magában foglaló Élelmezésisegély-bizottság (a továbbiakban: a bizottság).
      (2)   A bizottság határozatait hivatalos ülésein hozza és teljesíti az egyezmény elveivel és célkitűzéseivel összhangban ezen egyezmény rendelkezéseinek végrehajtásához szükséges feladatokat.
      (3)   A bizottság szabályokat fogad el az eljárások szabályozására; továbbá elfogad ezen egyezmény rendelkezéseinek további kidolgozására irányuló szabályokat is annak biztosítására, hogy azok végrehajtása megfelelően történjen. Az 1999. évi Élelmiszersegély-egyezmény Élelmiszer-segélyezési Bizottságának 2012. április 25-i FAC(11/12)1 dokumentuma szolgál ezen egyezmény eredeti eljárási és végrehajtási szabályzataként. A bizottság ezt követően határozhat úgy, hogy módosítja az eljárási és végrehajtási szabályzatot.
      (4)   A bizottság konszenzussal hozza meg határozatait, ami azt jelenti, hogy hivatalosan egyik fél sem ellenzi a hivatalos ülésen a bizottságnak a vita tárgyát képező kérdésre vonatkozóan javasolt határozatát. Hivatalos ellentmondást vagy a hivatalos ülésen, vagy az érintett javasolt határozatokat rögzítő jegyzőkönyv közreadását követő harminc napon belül lehet kifejezni.
      (5)   A titkárság minden évre vonatkozóan az eljárási és végrehajtási szabályzattal összhangban összefoglaló jelentést készít a bizottságnak elkészítés, elfogadás és közzététel céljából.
      (6)   A bizottság vitafórumot biztosít a felek részére az olyan élelmezési segéllyel kapcsolatos kérdésekre vonatkozóan, mint az erőforrásokkal kapcsolatos megfelelő és időben történő kötelezettségvállalások mobilizálása az élelmezési és táplálkozási szükségletek kezelése céljából, különösen egyes vész- és válsághelyzetekben. A bizottság elősegíti az információcserét és -terjesztést a többi érdekelt féllel, és a viták alátámasztásához konzultál velük és információt gyűjt tőlük.
      (7)   A felek képviselőt neveznek ki, akinek feladata a titkárságtól érkező értesítések és egyéb tájékoztatás átvétele.
      8. cikk
      A bizottság elnöke és alelnöke
      (1)   A bizottság minden év utolsó hivatalos ülésén határoz a következő évre kinevezett elnök és alelnök személyéről.
      (2)   Az elnök feladatai az alábbiak:

                  a)

                  minden egyes hivatalos ülésre és informális találkozóra vonatkozó napirendtervezet jóváhagyása;

                  b)

                  elnöklés hivatalos üléseken vagy informális találkozókon;

                  c)

                  hivatalos ülések vagy informális találkozók megnyitása és lezárása;

                  d)

                  a napirendtervezet elfogadás céljából történő benyújtása a bizottság részére hivatalos ülések vagy informális találkozók kezdetén;

                  e)

                  viták irányítása és annak biztosítása, hogy az eljárási és végrehajtási szabályzatban meghatározott eljárásokat betartják;

                  f)

                  a felek felszólalásra való felkérése;

                  g)

                  a napirendi pontokról való rendelkezés a vonatkozó eljárási és végrehajtási szabályzattal összhangban; továbbá

                  h)

                  kérdések megfogalmazása és a határozatok közzététele.

            (3)   Amennyiben az elnök hiányzik hivatalos ülés vagy informális találkozó egészéről vagy egy részéről, illetve ideiglenesen nem tudja elnöki posztját betölteni, az alelnök tölti be az elnöki szerepet. Elnök vagy alelnök hiányában a bizottság ideiglenes elnököt jelöl ki.
      (4)   Amennyiben valamilyen oknál fogva az elnök nem tudja folytatni elnöki tisztségének betöltését, az adott év végéig az alelnök veszi át az elnöki tisztséget.
      9. cikk
      Hivatalos ülések és informális találkozók
      (1)   A bizottság az eljárási és végrehajtási szabályzatnak megfelelően hivatalos üléseket és informális találkozókat tart.
      (2)   A bizottság évente legalább egy hivatalos ülést tart.
      (3)   A bizottság az elnök vagy legalább három részes fél együttes kérésére további hivatalos üléseket és informális találkozókat tart.
      (4)   A bizottság megfigyelőket és érdekelt feleket hívhat meg hivatalos üléseire és informális találkozóira, hogy az eljárási és végrehajtási szabályzatnak megfelelően vegyenek részt az élelmezési segéllyel kapcsolatos kérdések megvitatásán.
      (5)   A bizottság az eljárási és végrehajtási szabályzatnak megfelelően meghatározott helyszínen ülésezik.
      (6)   A hivatalos ülések és informális találkozók napirendjét az eljárási és végrehajtási szabályzattal összhangban kell kidolgozni.
      (7)   A hivatalos ülés jegyzőkönyvét, amely a bizottság javasolt határozatait tartalmazza, a hivatalos ülést követő harminc napon belül közreadják.
      10. cikk
      A titkárság
      (1)   A bizottság az eljárási és végrehajtási szabályzattal összhangban kinevezi a titkárságot és felkéri a működésre. A bizottság a Nemzetközi Gabonatanácsot kéri fel, hogy annak titkársága töltse be első alkalommal a bizottság titkársági szerepét.
      (2)   A titkárság ellátja az ezen egyezményben és az eljárási és végrehajtási szabályzatban meghatározott feladatokat, eleget tesz adminisztratív kötelezettségeinek, többek között a dokumentumok és jelentések feldolgozására és terjesztésére vonatkozóan, valamint a bizottság által meghatározott egyéb feladatoknak.
      11. cikk
      Jogviták rendezése
      A bizottság törekszik a felek között ezen egyezmény vagy az eljárási és végrehajtási szabályzat értelmezésével vagy végrehajtásával kapcsolatban felmerülő viták rendezésére, ideértve az ezen egyezményben meghatározott kötelezettségek végrehajtásának állítólagos mulasztásával kapcsolatos eseteket is.
      12. cikk
      Aláírás és megerősítés, elfogadás vagy jóváhagyás
      Ezen egyezmény az Egyesült Nemzetek New York-i székházában 2012. június 11-től2012. december 31-ig áll nyitva aláírásra az Amerikai Egyesült Államok, Argentína, Ausztrália, a Belga Királyság, a Bolgár Köztársaság, a Ciprusi Köztársaság, a Cseh Köztársaság, a Dán Királyság, az Európai Unió, az Észt Köztársaság, a Finn Köztársaság, a Francia Köztársaság, a Görög Köztársaság, a Holland Királyság, a Horvát Köztársaság, Írország, Japán, Kanada, a Lengyel Köztársaság, a Lett Köztársaság, a Litván Köztársaság, a Luxemburgi Nagyhercegség, Magyarország, a Máltai Köztársaság, Nagy-Britannia és Észak-Írország Egyesült Királysága, a Németországi Szövetségi Köztársaság, a Norvég Királyság, az Olasz Köztársaság, az Osztrák Köztársaság, a Portugál Köztársaság, Románia, a Spanyol Királyság, a Svéd Királyság, a Svájci Államszövetség, a Szlovák Köztársaság és a Szlovén Köztársaság által. Ezt az egyezményt az aláíróknak meg kell erősíteniük, el kell fogadniuk vagy jóvá kell hagyniuk. A megerősítő, elfogadó vagy jóváhagyó okiratokat a letéteményesnél helyezik letétbe.
      13. cikk
      Csatlakozás
      (1)   Amennyiben bármely, a 12. cikkben felsorolt állam vagy az Európai Unió az aláírási időszak végéig nem írta alá az egyezményt, ezen időszakot követően bármikor csatlakozhat ahhoz. A csatlakozási okiratokat a letéteményesnél kell letétbe helyezni.
      (2)   Amint az egyezmény a 15. cikknek megfelelően hatályba lépett, ahhoz a 12. cikkben említett államoktól eltérő bármely állam vagy a bizottság határozatával csatlakozásra alkalmasnak minősülő külső kereskedelmi kapcsolatok lebonyolítása terén teljes autonómiával rendelkező külön vámterület csatlakozhat. A csatlakozási okiratokat a letéteményesnél kell letétbe helyezni.
      14. cikk
      Ideiglenes alkalmazásról szóló értesítés
      A 12. cikkben említett bármely állam vagy az Európai Unió, illetve a 13. cikk (2) bekezdése szerint a bizottság határozatával csatlakozásra alkalmasnak minősülő bármely állam vagy külön vámterület, amelynek szándékában áll ezt az egyezményt megerősíteni, elfogadni vagy jóváhagyni, illetve ahhoz csatlakozni, de a csatlakozási okiratot még nem helyezte letétbe, az ezen egyezmény ideiglenes alkalmazásáról szóló értesítést bármikor letétbe helyezheti a letéteményesnél. Az egyezmény az értesítés letétbe helyezésének időpontjától kezdődően ideiglenesen alkalmazandó az állam, a külön vámterület vagy az Európai Unió által.
      15. cikk
      Hatálybalépés
      (1)   Ezen egyezmény 2013. január 1-jén lép hatályba, amennyiben öt aláíró fél 2012. november 30-ig letétbe helyezte a letéteményesnél a megerősítő, elfogadó vagy jóváhagyó okiratokat.
      (2)   Amennyiben ezen egyezmény az (1) bekezdésnek megfelelően nem lép hatályba, ezen egyezménynek a megerősítő, elfogadó vagy jóváhagyó okiratot a letéteményesnél letétbe helyező aláíró felei és azok az államok vagy az Európai Unió, amelyek a 13. cikk (1) bekezdése szerint a csatlakozási okiratokat letétbe helyezték, egyhangúlag határozhatnak úgy, hogy az hatályba lép közöttük.
      (3)   Bármely, az egyezmény hatálybalépését követően az egyezményt megerősítő, elfogadó, jóváhagyó vagy ahhoz csatlakozó állam vagy külön vámterület vagy az Európai Unió vonatkozásában az egyezmény a megerősítő, elfogadó, jóváhagyó vagy csatlakozási okirat letétbe helyezésének időpontjában lép hatályba.
      16. cikk
      Értékelési és módosítási eljárás
      (1)   Ezen egyezmény hatálybalépését követően a felek bármikor javaslatot tehetnek az egyezmény relevanciájának értékelésére vagy az egyezmény módosítására. A titkárság a javasolt módosításokat legalább hat hónappal korábban közreadja valamennyi fél számára, amelyeket a bizottságnak az értesítési időszak végét követően esedékes hivatalos ülésén vitatnak meg.
      (2)   Ezen egyezmény módosítására irányuló javaslatokat a bizottság határozatával fogadják el. A titkárság tájékoztatja a feleket és a letéteményest a bizottság által elfogadott módosításra irányuló javaslatokról. A letéteményes közreadja a feleknek az elfogadott módosítást.
      (3)   A módosítás elfogadásáról szóló értesítést megküldik a letéteményesnek. Az elfogadott módosítás az értesítést küldő felek számára – az egyezmény részes feleinek legalább négyötödétől a letéteményeshez beérkezett értesítést követő kilencven nappal – a bizottság által javasolt módosítás elfogadásának napján lép hatályba. Ilyen módosítás bármely más fél számára azon fél által a letéteményesnél letétbe helyezett értesítést követő kilencven nappal lép hatályba. A bizottság határozhat úgy, hogy eltérő küszöbértéket használ egy bizonyos módosítás hatálybalépésének előmozdításához szükséges értesítések száma tekintetében. A titkárság valamennyi felet és a letéteményest is tájékoztatja e határozatról.
      17. cikk
      Visszavonás és megszüntetés
      (1)   Ezen egyezményt bármely fél felmondhatja az egyezményt egy adott év végén, legalább 90 nappal az adott év vége előtt a letéteményeshez és a bizottsághoz intézett írásbeli nyilatkozat útján. A szóban forgó fél nem mentesül a részes félként vállalt, ezen egyezmény szerinti olyan minimális éves kötelezettségvállalása vagy jelentéstételi kötelezettsége alól, amelynek az adott év végéig még nem tett eleget.
      (2)   Ezen egyezmény hatálybalépését követően a felek bármikor javasolhatják az egyezmény megszüntetését. Ilyen javaslatról írásban kell tájékoztatni a titkárságot, amely a javaslatot valamennyi félnek közreadja na megszüntetésnek a bizottság általi megfontolását megelőzően legalább hat hónappal korábban.
      18. cikk
      Letéteményes
      (1)   Ennek az egyezménynek a letéteményese az Egyesült Nemzetek Szervezete Főtitkára.
      (2)   A letéteményes értesítést kap ezen egyezmény aláírásáról, megerősítéséről, elfogadásáról, jóváhagyásáról, ideiglenes alkalmazásáról és ahhoz való csatlakozásról, valamint tájékoztatja az összes felet és aláírót ezen értesítésekről.
      19. cikk
      Hiteles szövegek
      Az egyezmény eredeti példányait, amelynek angol és francia szövege egyaránt hiteles, az Egyesült Nemzetek Főtitkáránál helyezik letétbe.

         FENTIEK HITELÉÜL, az alulírott, erre kellően feljogosított meghatalmazottak aláírták ezt az egyezményt.
         Kelt Londonban, 2012. április 25-én.


Fontos jogi nyilatkozat

|

52007BP0132(02)

2. Az Európai Parlament 2007. április 24-i határozata az Európai Unió 2005-ös pénzügyi évre vonatkozó általános költségvetésének végrehajtására vonatkozó elszámolások lezárásáról, III. szakasz - Bizottság (SEC(2006)0916 - C6-0263/2006 - 2006/2070(DEC)) (SEC(2006)0915 - C6-0262/2006 - 2006/2070(DEC))

Hivatalos Lap 074 E , 20/03/2008 o. 0290 - 0292

		2.Az Európai Parlament 2007. április 24-i határozata az Európai Unió 2005-ös pénzügyi évre vonatkozó általános költségvetésének végrehajtására vonatkozó elszámolások lezárásáról, III. szakasz - Bizottság (SEC(2006)0916 - C6-0263/2006 - 2006/2070(DEC)) (SEC(2006)0915 - C6-0262/2006 - 2006/2070(DEC))Az Európai Parlament,- tekintettel az Európai Unió 2005-ös pénzügyi évre vonatkozó általános költségvetésére [1],- tekintettel az Európai Közösségeknek a 2005-ös pénzügyi évre vonatkozó végleges elszámolásaira - I. kötet - (SEC(2006)0916 - C6-0263/2006, SEC(2006)0915 - C6-0262/2006) [2],- tekintettel a 2004-es mentesítő határozatok nyomon követéséről a mentesítésért felelős hatóságnak tett bizottsági jelentésre (COM(2006)0642, COM(2006)0641) és a Bizottság személyzeti munkadokumentumára - az Európai Parlament részére a 2004-es mentesítő határozatok nyomon követéséről szóló bizottsági jelentés melléklete (SEC(2006)1376, SEC(2006)1377),- tekintettel az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának benyújtott bizottsági közleményre: "Politikai eredmények 2005-ben" (COM(2006)0124),- tekintettel a Bizottságnak "A Bizottság 2005-ös igazgatási eredményeinek összefoglalása" című közleményére (COM(2006)0277),- tekintettel a Bizottságnak a 2005-ben elvégzett belső ellenőrzésekről a mentesítésért felelős hatóságnak tett éves jelentésre (COM(2006)0279),- tekintettel a Bizottságnak "A tagállamoknak a Számvevőszék 2004-es évről szóló éves jelentésére adott válaszai" című összefoglaló jelentésére (COM(2006)0184),- tekintettel a Bizottság által 2006. május 3-án elfogadott, az európai átláthatósági kezdeményezésről szóló zöld könyvre (COM(2006)0194),- tekintettel a Számvevőszék 2/2004. sz., az "egységes ellenőrzési" modellről (single audit) (és egy közösségi belső ellenőrzési keretre irányuló javaslatról) szóló véleményére [3],- tekintettel az integrált belső ellenőrzési keretrendszer ütemtervéről szóló bizottsági közleményre (COM(2005)0252),- tekintettel az integrált belső ellenőrzési keretrendszerre irányuló bizottsági cselekvési tervre (COM(2006)0009),- tekintettel az integrált belső ellenőrzési keretrendszerre irányuló bizottsági cselekvési terv végrehajtásának eredményeiről szóló, 2006. július 19-én közzétett első jelentésre (SEC(2006)1009),- tekintettel a Lordok Háza Európai Uniós bizottsága által 2006. november 13-án közzétett, "Pénzgazdálkodás és csalás az Európai Unióban: Tapasztalatok, tények és javaslatok" című jelentésre,- tekintettel a Számvevőszéknek a 2005-ös pénzügyi évre vonatkozó költségvetés végrehajtásáról szóló éves jelentésére [4] és az ellenőrzött intézmények válaszát tartalmazó különjelentéseire,- tekintettel a Számvevőszék által az EK-Szerződés 248. cikke értelmében nyújtott, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló nyilatkozatra [5],- tekintettel a 2007. február 27-i tanácsi ajánlásra (5710/2007 - C6-0081/2007),- tekintettel az EK-Szerződés 274., 275. és 276. cikkére, és az Euratom-Szerződés 179a. és 180b. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [6], és különösen annak 145., 146. és 147. cikkére,- tekintettel a Számvevőszék 2006/4. sz., az 1605/2002/EK, Euratom rendelet módosításáról szóló tanácsi rendelettervezetről szóló véleményére [7],- tekintettel eljárási szabályzata 70. cikkére és V. mellékletére,- tekintettel a Költségvetési Ellenőrző Bizottság jelentésére és a többi érintett bizottság véleményére (A6-0095/2007),A. mivel az EK-Szerződés 275. cikke értelmében a Bizottság felelős az elszámolások elkészítéséért;1. elfogadja az Európai Unió 2005-ös pénzügyi évre vonatkozó általános költségvetésének végrehajtására vonatkozó elszámolások lezárását;2. utasítja elnökét, hogy továbbítsa ezt a határozatot a Tanácsnak, a Bizottságnak, a Bíróságnak, a Számvevőszéknek, az Európai Beruházási Banknak, valamint a tagállamok nemzeti és regionális ellenőrzési intézményeinek, és gondoskodjon annak az Európai Unió Hivatalos Lapjában (L-sorozat) történő közzétételéről.[1] HL L 60., 2005.3.8.[2] HL C 264., 2006.10.31., 1. o.[3] HL C 107., 2004.4.30., 1. o.[4] HL C 263., 2006.10.31., 1. o.[5] HL C 263., 2006.10.31., 10. o.[6] HL L 248., 2002.9.16., 1. o. Az 1995/2006/EK, Euratom rendelettel módosított rendelet. (HL L 390., 2006.12.30., 1. o.)[7] HL C 273., 2006.11.9., 2. o.--------------------------------------------------


title: A Tanács 87/267/egk határozata (1987. április 28.) az Európai Gazdasági Közösség és az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság, és a Svájci Államszövetség között az árukereskedelemben alkalmazott vámkezelés egyszerűsítéséről szóló egyezmény megkötéséről

text:
Fontos jogi nyilatkozat

|

31987D0267

Hivatalos Lap L 134 , 22/05/1987 o. 0001 - 0001

		A Tanács 87/267/EGK határozata(1987. április 28.)az Európai Gazdasági Közösség és az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság, és a Svájci Államszövetség között az árukereskedelemben alkalmazott vámkezelés egyszerűsítéséről szóló egyezmény megkötéséről(87/267/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság ajánlására,mivel az Ausztriával, Finnországgal, Izlanddal, Norvégiával, Svájccal és Svédországgal a Közösség és a fenti országok közötti kereskedelemben, valamint a fenti országok egymás közötti kereskedelmében a jelenlegi vámáru-nyilatkozatok helyett alkalmazandó egységes vámokmány bevezetése céljából kötött egyezmény valószínűleg lehetővé teszi a fenti kereskedelem során elvégzendő vámkezelés megkönnyítését és egyszerűsítését; mivel ezért szükség van ennek az egyezménynek a megkötésére;mivel ez az egyezmény a Közösség tagállamainak miniszterei, az Európai Szabadkereskedelmi Társulás (EFTA) és a Bizottság által 1984. április 9-én Luxembourgban tett, a fenti országok és a Közösség közötti együttműködés kibővítésére vonatkozó politikai szándékot kifejező együttes nyilatkozatot végrehajtó alprogram keretébe tartozik, mely együttműködés "célja egy dinamikus európai gazdasági térség létrehozása országaik számára",A KÖVETKEZŐKÉPPEN HATÁROZOTT:1. cikkA Tanács a Közösség nevében jóváhagyja az Európai Gazdasági Közösség és az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság, és a Svájci Államszövetség közötti, az árukereskedelem során alkalmazott vámkezelés egyszerűsítéséről szóló egyezményt.Az egyezmény szövegét csatolták e határozathoz.2. cikkA tagállamok képviselőinek támogatásával a Közösséget a Bizottság képviseli az egyezmény 10. cikkében előírt vegyes bizottságban.3. cikkAz egyezmény 17. cikkében előírt okmányokat a Tanács elnöke helyezi letétbe [1].Kelt Luxembourgban, 1987. április 28-án.a Tanács részérőlaz elnökP. De Keersmaeker[1] Az egyezmény hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.--------------------------------------------------